paragraph_text: mini|262x262px| Slika tampona Tampon je higijenski proizvod dizajniran za upijanje krvi i vaginalnih sekreta umetanjem u rodnicu tijekom menstruacije. Za razliku od menstrualnih uložaka, on se postavlja unutar vaginalnog kanala. Nakon što je pravilno umetnut, tampon ostaje u rodnici i širi se usisavajući menstrualnu krv. No, osim menstrualne krvi, tampon apsorbira i prirodni sekret rodnice i bakterije koje mogu promijeniti prirodni pH, povećavajući rizik od infekcija bakterijom Staphylococcus aureus što može dovesti do sindroma toksičnog šoka (STS).